ભારત-પાકિસ્તાનના વિભાજન બાદ અરબી સમુદ્રમાં આવેલ આઈએમબીએલને લઇને હમેશા વિવાદ થતા આવ્યા છે. દેશની આઝાદી બાદ પાકિસ્તાની મરીન એજન્સી દ્વારા અવરનવાર સમુદ્ર સીમામા ઘુસી નિર્દોષ માછીમારોના બોટ સાથે અપહરણ કરી જવાના બનાવો છાસવારે બનતા આવ્યા છે. ત્યારે તાજેતરમાં ભારતીય માછીમારી બોટના અપહરણ બાદ પાકિસ્તાની મરીન એજન્સી ખલાસીઓને પાકિસ્તાનના કરાચી બંદર લઇ ગઈ હતી. જ્યાં તમામની સામે જળસીમા ઉલ્લંધન સબબ કાર્યવાહી કરવામાં આવી હતી અને ત્યારબાદ તમામને કરાચી જેલમાં પૂરી દેવામાં આવ્યા હતા. કરાચી જેલમાં રહેલા વિજય નામના ઉનાના કેદીએ ૩૦મી સપ્ટેમ્બરના રોજ પોતાના પરિવારને પત્ર પાઠવી ઉપરોક્ત વિગતો આપી હતી.